
TUKY, CUKRY, SOĽ
Jedz, dodržiavaj pitný režim a hýb sa

Cieľ: Treba si jedlo vážiť, musíme využívať pri výbere potravín svoje rozumové schopnosti
Vyučovací predmet: Prírodoveda, matematika, slovenský jazyk, výtvarná výchova, hudobná výchova
Pomôcky: staré pečivo, zemiaky, maslo, strúhanka, tácky, misky, strúhadlo, forma na pečenie, papier na pečenie, váha, odmerný valec, škrabka na zemiaky,
igelitové vrecká, nálepky, plastové poháre, obrus, kuchynské utierky, šatky, zástery, kuchynský valček, podložky, detský zásyp, modelovacia hmota, obrázky, sitko, vzorky potravín, hotové jedlo, minerálna voda, lyžice, rukavice, CD, interaktívna tabuľa, plagáty
Príprava: Poučenie o bezpečnosti a hygiene, začali sme rozhovorom o jedle. Mnoho potravín obsahuje cukor. Nesprávna výživa je veľmi častou príčinou rôznych ochorení. Človek musí využívať pri výbere potravín svoje rozumové schopnosti.  Potom žiaci pracovali podľa  zadania úloh v skupinách alebo individuálne.
                                 Čo sa žiaci naučia
Deti sa naučia odkiaľ pochádzajú potraviny. Prečo neplytváme potravinami. Cukor obsahujú aj zeleniny. Tuky potrebujeme na konzumáciu a pri príprave jedál, aby jedlo nepripálilo. Piecť môžeme aj na plechu vystlanom papierom na pečenie. Pri tradičnej forme pečenia používame tuky. Tuky a cukry nám dodávajú energiu. Okrem tukov a cukrov dochutíme jedlo aj soľou. Do jedla jej  pridávame iba štipku. Pšenica a jačmeň sa melú na múku, z ktorej sa vyrába chlieb, pečivo a cestoviny. Piť a pohyb potrebujeme pravidelne.

Zhrnutie: Každú aktivitu sme hodnotili samostatne. Rozvíjali sme kreativitu a samostatnosť žiakov. Hľadali sme nové nápady na bežné učivo.

Prílohy: obrázky, texty, oznamy pre rodičov

